title: Hervé Budes de Guébriant
text: Hervé Budes de Guébriant, ganet d'an 21 a viz Eost 1880 e Kastell-Paol ha marvet eno d'an 30 a viz Even 1972, e kastell Kernevez, a oa un ijinour gounezoniour diplomet gant Skol-uhel ar C'hounezoniezh e Pariz.
  
  A-du gant mennozhioù ar gatoligiezh sokial e savas e 1906 e Kastell-Paol l’œuvre des jardins ouvriers, hag e 1911 ur c'hef asurañs labour-douar.
  Prezidant an Office Central Agricole de Landerneau a voe etre 1919 ha 1941 ; diwezhatoc'h e teuas an Ofis da vezañ Triskalia, Groupama ha Kef kengred Breizh.
  E 1941 e voe de Guébriant prezidant Union des syndicats agricoles departamantoù Penn-ar-Bed hag Aodoù-an-Hanternoz, ha prezidant Kambr al labour-douar Penn-ar-Bed.
  
  D'an 22 a viz Genver 1941 e voe anvet gant gouarnamant Vichy da brezidant ar Commission Nationale d'Organisation de la Corporation agricole. Rannvroelour a-walc'h e oa e vennozhioù, hag ar prefed Jouany a ginnigas dezhañ post gouarnour Breizh e miz Gouere 1940, evel "Breton mat ha Gall mat", kuit ma vije savet gant an Alamaned ur gouarnamant emren gant un disranner en e benn.
  
  Toullbac'het e voe e miz Du 1944 dre ma tamalled dezhañ bezañ kenlabouret gant an Alamaned met dieubet e voe e miz Eost 1945 dre ziouer a brouennoù. Goulenn a reas digant ar C'huzul Stad bezañ digollet dre ma oa bet toullbac'het diabeg, ar pezh a voe graet e 1952<ref>Jean Marie Mayeur, Yves Marie Hilaire, Michel Lagrée  Dictionnaire du monde religieux dans la France contemporaine</ref>.
  
   Embannadennoù 
   Deux conférences sur l'évolution agricole en Bretagne sous l'égide du Bleun-brug, 1953.
  
   Mammennoù 
   Jean-Loup Avril, Mille Bretons : dictionnaire biographique, p. 183, Les Portes du large, Saint-Jacques-de-la-Lande, 2002, 
   Emmanuel Salmon-Legagneur, Les noms qui ont fait l’Histoire de Bretagne, p. 169, Coop Breizh/Institut Culturel de Bretagne, 1997,  et 
   René Patay, Mémoires d'un Français moyen, 1974, p. 131 et 133
   Étienne Maignen, "De 1940 à 1941, réapparition d'une Bretagne provisoirement incomplète, un provisoire destiné à durer", Bulletin et mémoires'', SAHIV, tome CXIV, 2010, p. 241 et 242
  
  Notennoù 
  
  Gounezerezh
  Ijinourien
  Ganedigezhioù 1880
  Marvioù 1972